Document ID: 32009R1053

UREDBA KOMISIJE (ES) št. 1053/2009
z dne 5. novembra 2009
o spremembi Uredbe (ES) št. 952/2006 o podrobnih pravilih za izvajanje Uredbe Sveta (ES) št. 318/2006, kar zadeva upravljanje notranjega trga za sladkor in sistem kvot
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 40 Uredbe,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (2) ter zlasti člena 50(1) v povezavi s členom 4 Uredbe,
ob upoštevanju naslednjega:
(1)
Po uvedbi končne različice računalniškega sistema za prenos podatkov o ceni sladkorja sistemu, ki beleži cene v skladu s členom 14 Uredbe Komisije (ES) št. 952/2006 z dne 29. junija 2006 o podrobnih pravilih za izvajanje Uredbe Sveta (ES) št. 318/2006, kar zadeva upravljanje notranjega trga za sladkor in sistem kvot (3), ki sestoji iz mesečnega prenosa podatkov o cenah od pooblaščenih izvajalcev državam članicam, kateremu sledi prenos nacionalnih podatkov o cenovnih povprečjih od držav članic Komisiji, je primerno povečati pogostnost obveščanja Upravljalnega odbora za skupno ureditev kmetijskih trgov o povprečnih cenah sladkorja.
(2)
V ta namen je treba določiti, da Komisija obvesti Upravljalni odbor za skupno ureditev kmetijskih trgov o povprečnih cenah belega sladkorja, ki se mesečno prodaja na trgu Skupnosti. Vendar je zaradi zagotavljanja zaupnosti podatkov treba določiti trimesečni zamik, preden se podatki o cenah sporočijo Upravljalnemu odboru za skupno ureditev kmetijskih trgov.
(3)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Prvi odstavek člena 14 Uredbe (ES) št. 952/2006 se nadomesti z naslednjim:
„Komisija vsak mesec obvesti Upravljalni odbor za skupno ureditev kmetijskih trgov o povprečni ceni za beli sladkor, ki je bila zabeležena v tretjem mesecu pred datumom obvestila.“
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. novembra 2009

Labels: 12
2
17
6